ڤوليس اکن ممڠݢيل تيمبالن منتري کصيحتن ١، داتوق دوکتور نور عزمي غزالي باݢي ممبنتو سياستن برهوبوڠ ايسو تولر مڠناءي کحاضيرنڽ ڤد مجليس دسبواه معهد تحفيظ دلڠݢوڠ، ڤراق، سمالم.
کتوا ڤوليس ڤراق، داتوق رازر الدين حسين برکات، برداسرکن سياستن اول، تيمبالن منتري تربابيت سبلوم ايت منينجاو ڤرسياڤن کاکيتاڠن کمنترين کصيحتن مليسيا دلڠݢوڠ اتس کاڤسيتيڽ سباݢاي تيمبالن منتري کصيحتن.
”بلياو دايريڠي سباهاݢين اک سکو نݢري ڤراق، ترماسوق ساله سأورڠ ڤميليک سبواه معهد تحفيظ.
”اک سکو يڠ جوݢ ڤميليک معهد تحفيظ ايت کمودين ممباوا تيمبالن منتري برکنأن ملاوات معهد تحفيظڽ سبلوم ساتو مجليس ماکن داداکن اوليه ڤڠوروسن معهد برکنأن،” کاتڽ منوروت لاڤورن اوليه اخبار سينر هارين هاري اين.
رازر الدين برکات، موڠکين کران ڤيهق ڤڠوروسن سوده مڽدياکن جاموان ماکن، مک تيمبالن منتري ايت تيدق منولق اونتوق مڽرتاي مجليس ايت.
”باݢايماناڤون برداسرکن ݢمبر مجليس ماکن يڠ تولر دلامن سوسيال، کسموا حاضيرين ترماسوق تيمبالن منتري برکنأن دداڤتي دودوق دالم کادأن برجارق انتارا ساتو سام لاين.
“باݢايماناڤون سياستن تتڤ اکن دلاکوکن ترهادڤ کسموا اينديۏيدو يڠ مڠحاضيري مجليس برکنأن،” کاتڽ.
رازرودين ممعلومکن ڤيهقڽ ماسيه لاݢي ملڠکڤکن سياستن ترماسوق ممڠݢيل کسموا يڠ تربابيت دالم ماس تردکت.
bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab